ནུས་ལྡན་མི་སྣའི་གསོ་སྐྱོང་བྱ་བར་ཤུགས་ཆེན་གཏོང་བ།ནུས་ལྡན་མི་སྣའི་རུ་ཁག་འཛུགས་སྐྲུན་བྱེད་པ་ནི་སྨན་ཁང་གཞི་འཛིན་དང་འཕེལ་རྒྱས་ཀྱི་གཞི་རྩ་ཡིན།མི་སྣའི་གསོ་སྐྱོང་ལམ་ལུགས་འཐུས་ཚང་དུ་གཏོང་བ་དང་སློབ་གསོའི་ཚད་གཞི་མཐོར་འདེགས་གཏོང་རྒྱུ་ནི་ནུས་ལྡན་མི་སྣའི་རུ་ཁག་འཛུགས་སྐྲུན་གྱི་རྨང་རྡོ་ཡིན།ངེད་སྨན་ཁང་གིས་མུ་མཐུད་དུ་མི་སྣའི་སྤུས་ཚད་གཙོ་འཛིན་བྱེད་པ་རྩ་དོན་དུ་བཞག་ཡོད་པ་དང་སྨན་པའི་ཀུན་སྤྱོད་དང་ལག་རྩལ་ཕྱོགས་ཤུགས་སྣོན་བྱས་ནས་གཞུང་ལུགས་དང་ལག་རྩལ་གསོ་སྦྱོང་གཙོ་བོར་འཛིན་པ།རང་སྨན་ཁང་ནང་དང་སྨན་ཁང་གཞན་དུ་མངགས་ནས་གསོ་སྐྱོང་བྱེད་པ་གཉིས་ཀར་ཟུང་འབྲེལ་གྱི་ཐབས་ལམ་བསྟེན་ནས་དྲ་ལམ་བརྒྱུད་པ་དང་ཡང་ན་ཆེད་མཁས་མི་སྣའི་སློབ་ཁྲིད་དང་འཛུབ་ཁྲིད་གནང་བ་བེད་སྤྱད་ནས་རང་སྨན་ཁང་གི་ལས་བཟོ་བ་ཡོངས་ཀྱི་སྤུས་ཚད་དང་དོ་དམ་ཆུ་ཚད་མཐོར་འདེགས་གཏོང་བ།གཏིང་ཟབ་མོའི་སྒོ་ནས་དེང་སྐབས་ཀྱི་གནས་བབས་འོག་གི་ཞབས་ཞུ་མ་དཔེ་འཚོལ་ཞིབ་དང་ཞིབ་འཇུག་བྱེད་པ།ཕྱོགས་གང་ཐད་ནས་ཞབས་ཞུ་མ་དཔེ་ལེགས་པོའི་འཕེལ་རྒྱས་ཀྱི་ཁ་ཕྱོགས་དང་བསྟུན་པ་དང་།སྨན་ཁང་སྤྱིའི་དོ་དམ་མཐུན་འགྲིག་ངང་གོང་འཕེལ་གཏོང་བ་དང་གཙུགས་ཆེན་དུ་འཛིན་པ་།འཕྲོད་བསྟེན་མི་སྣའི་ཞབས་ཞུའི་འདུ་ཤེས་ཡག་པོར་བསྐྲུན་པ།འཚོལ་ཞིབ་ཟབ་མོ་བྱས་ནས་སྨན་བཅོས་དང་ནད་མེད་ཚེ་བསྲིང་།གསོ་སྐྱོང་དང་སྔོན་འགོག་ཕྱོགས་གཅིག་ཏུ་གནས་པའི་སྨན་ཁང་གི་མ་དཔེ་འཛུགས་བསྐྲུན་བྱེད་པདང་།ཞབས་ཞུའི་ཁོངས་གཏོགས་རྒྱ་ཆེར་བཏང་ནས་འཕེལ་ཕྱོགས་གཅིག་གྱུར་གྱི་ལམ་དུ་བགྲོད་རྒྱུ།